**Aleksi Anttalainen** (s. 28. maaliskuuta 1999 Turku) on suomalainen jääkiekkopuolustaja, joka pelaa Mestis-joukkue Tutossa lainalla SM-liigajoukkue SaiPasta.

Ura
---

### Seuraura

Anttalainen aloitti jääkiekkoilun kuusivuotiaana Kiekko-67:ssa. Hän siirtyi jo varhain juniorina Turun Palloseuraan. Anttalainen aloitti jääkiekkoilun hänen isälleen Terolle tutulla pelipaikalla maalivahtina, mutta hän vaihtoi kuitenkin jo varhain puolustajaksi. Anttalainen teki TPS:n lisäksi myös lyhyen visiitin TuTossa. Kaudella 2014–2015 hän oli yhdeksällä osumallaan TPS:n B-nuorten eniten maaleja tehnyt puolustaja.

Toukokuussa 2015 Anttalainen teki TPS:n SM-liigajoukkueen kanssa kolmivuotisen juniorisopimuksen. Hän pelasi kauden 2015–2016 lähes kokonaan seuran A-nuorissa, joita Anttalainen vahvisti myös Junior Club World Cupissa. Hän ei tehnyt kuitenkaan liigadebyyttiään. Anttalainen oli siirtymässä kauden jälkeen Kanadan junioriliigoihin CHL:ään, mutta hänellä tuli Anttalaisen omien sanojen mukaan kuitenkin mutkia matkaan CHL:n varaustilaisuudessa. Hän jatkoi kaudella 2016–2017 TPS:n A-nuorissa, joiden eniten maaleja tehnyt puolustaja Anttalainen oli viidellä osumallaan Eetu Anderssonin ja Kevin Kosken kanssa. Hän ei tehnyt vieläkään liigadebyyttiään.

QMJHL-joukkue Blainville-Boisbriand Armada varasi Anttalaisen 104. pelaajana CHL:n varaustilaisuudessa 2017. Hän siirtyi joukkueeseen kaudeksi 2017–2018 ja eteni Armadan kanssa aina President’s Cup -finaaleihin saakka, mutta mestaruuden vei lopulta kuitenkin Acadie–Bathurst Titan otteluvoitoin 4–2. Syksyllä 2018 NHL-varaamaton Anttalainen osallistui Montreal Canadiensin tulokasleirille. Hän palasi leirin jälkeen Armadan vahvuuteen kaudeksi 2018–2019 ja nousi joukkueen varakapteeniksi. Kesken kauden, tammikuussa 2019 Anttalainen kaupattiin Moncton Wildcatsiin vaihdossa saman kesän kolmannen kierroksen varausvuoroon.

Anttalainen palasi kaudeksi 2019–2020 kaksivuotisella SM-liigasopimuksella Turun Palloseuraan. Hän teki liigadebyyttinsä runkosarjan avauskierroksella 14. syyskuuta 2019 Porin Ässiä vastaan. Anttalainen merkittiin TPS:n kakkospuolustajapariin Filip Windlertin viereen. Hän sai ottelussa jääaikaa 16.28 minuuttia. Kaikkiaan Anttalainen teki tulokaskautensa aikana 37 runkosarjaottelussa kaksi syöttöpistettä. TPS osallistui kauden aikana myös Spengler Cupiin, jossa hän teki ensimmäisen maalinsa miesten peleissä turnauksen avausottelussa 27. joulukuuta KHL-joukkue Salavat Julajev Ufaa vastaan. TPS:n jäätyä ilman pudotuspelipaikkaa Anttalainen vahvisti myös seuran A-nuoria pudotuspeleissä.

Kaudella 2020–2021 Anttalainen pelasi SM-liigassa 50 runkosarjaottelua tehopistein 4+3=7 ja 13 playoff-ottelua tehopistein 2+1=3. Hän teki liigauransa avausmaalin 11. marraskuuta 2020 Pelicansia vastaan. Niko Mikkola valitsi Anttalaisen ottelun Alumnien tähtien ykköstähdeksi. 29. tammikuuta 2021 vierasottelussa Helsingin IFK:ta vastaan hän taklasi Yohann Auvitua sillä seurauksella, että Auvitu loukkaantui. Anttalaiselle tuomittiin tilanteesta 5+20-minuutin ottelurangaistus pään tai niskan alueelle kohdistuneesta taklauksesta ja hänet asetettiin kuuden ottelun mittaiseen pelikieltoon. Pudotuspeleissä Anttalainen jakoi TPS:n sisäisen tehotilaston voiton Johan Ivarssonin kanssa lukemalla +3. Hän voitti kauden päätteeksi SM-hopeaa. Marraskuussa 2020 Anttalainen teki TPS:n kanssa kaksivuotisen jatkosopimuksen.

Anttalainen ehti pelata kaudella 2021–2022 vain 12 ottelua, kunnes lokakuussa 2021 hän joutui sivuun leikkaushoitoa vaatineen polvivamman vuoksi. Anttalainen oli sivussa peleistä kuusi kuukautta, kunnes hän palasi kaukaloihin kesken välierien huhtikuussa 2022. Anttalainen voitti kauden päätteeksi SM-hopeaa. Kaudella 2022–2023 hän teki SM-liigan yhden kauden piste-ennätyksensä tehoilla 4+8=12.

Kaudeksi 2023–2024 Anttalainen siirtyi vuoden mittaisella sopimuksella SaiPaan. Helmikuussa 2024 Anttalainen lainattiin Tuton Mestis-joukkueeseen.

### Maajoukkueura

Anttalainen pelasi alle 18-vuotiaiden MM-kilpailuissa vuonna 2017, jolloin hän voitti hopeaa. Anttalainen pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän jakoi Suomen sisäisen tehotilaston voiton kolmen muun pelaajan kanssa lukemalla +2. Anttalainen pelasi myös World U-17 Hockey Challengessa vuonna 2015. Hänet nimettiin myös Suomen alle 20-vuotiaiden MM-leiriryhmään vuoden 2019 turnaukseen, mutta Anttalainen putosi kuitenkin viimeisten joukossa lopullisesta kisajoukkueesta. Yhteensä hän on pelannut 12 nuorten ja 38 poikien maaottelua.

Anttalainen valittiin Pohjola-leirin tähdistökentälliseen vuonna 2014.

Pelityyli
---------

Anttalainen luonnehti entisen seuransa TPS:n kotisivujen haastattelussa heinäkuussa 2019 itseään yleispuolustajaksi, jonka vahvuuksiin kuuluu luistelu ja yksinkertainen pelaaminen. Hänen tulisi omien sanojensa mukaan parantaa kaikilla osa-alueilla, mutta lisätä ennen kaikkea voimaa sekä henkistä kanttia.

Muuta
-----

Anttalaisen isä Tero pelasi jääkiekkoa maalivahtina alemmissa sarjoissa.

Joulukuussa 2020 Anttalainen jäi poliisipartiolle kiinni epäiltynä törkeästä rattijuopumuksesta ja hänet asetettiin väliaikaiseen ajokieltoon.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | TPS | A-SM | 31 | 2 | 6 | 8 | 59 | – | – | – | – | – |
| 2016–2017 | TPS | A-SM | 42 | 5 | 8 | 13 | 63 | 3 | 0 | 0 | 0 | 0 | U18 | 7 | 0 | 1 | 1 | 8 |
| 2017–2018 | Blainville-Boisbriand Armada | QMJHL | 61 | 4 | 18 | 22 | 47 | 22 | 1 | 6 | 7 | 12 |
| 2018–2019 | Blainville-Boisbriand Armada | QMJHL | 31 | 4 | 7 | 11 | 59 | – | – | – | – | – |
|  | Moncton Wildcats | QMJHL | 23 | 3 | 8 | 11 | 23 | 8 | 1 | 0 | 1 | 15 |
| 2019–2020 | TPS | A-SM | 5 | 1 | 0 | 1 | 2 | 2 | 1 | 0 | 1 | 18 |
|  | TPS | SM-liiga | 37 | 0 | 2 | 2 | 51 | – | – | – | – | – |
| 2020–2021 | TPS | SM-liiga | 50 | 4 | 3 | 7 | 86 | 13 | 2 | 1 | 3 | 14 |
| 2021–2022 | TPS | SM-liiga | 12 | 1 | 2 | 3 | 6 | 4 | 0 | 0 | 0 | 2 |
| 2022–2023 | TPS | SM-liiga | 50 | 4 | 8 | 12 | 14 | 3 | 0 | 0 | 0 | 2 |
| 4 kautta | yhteensä | SM-liiga | 149 | 9 | 15 | 24 | 157 | 20 | 2 | 1 | 3 | 18 |

Lähteet
-------

* Aleksi Anttalainen The Internet Hockey Databasessa (englanniksi)
* Aleksi Anttalainen Eurohockey-sivustolla (englanniksi)
* Aleksi Anttalainen *Elite Prospects*. Everysport Media Group AB.  (englanniksi)

### Viitteet

1. 1 2  Aleksi Anttalainen ja TPS kahden vuoden jatkosopimukseen *hc.tps.fi*.  25.11.2020. HC TPS Turku Oy.  Arkistoitu 15.1.2021. Viitattu 26.11.2020.
2. 1 2 3 4 5 6 7  Aleksi Anttalainen *Elite Prospects*. Everysport Media Group AB.  (englanniksi)
3. ↑  Jussila, Joonas: MM-kisat motivoivat TPS-kaksikkoa *ts.fi*.  11.10.2016. Turun Sanomat Oy. Viitattu 24.6.2021.
4. 1 2 3  Silvennoinen, Markku: Silvennoisen Suvivieras, osa 9: Aleksi Anttalainen *hc.tps.fi*.  13.7.2019. HC TPS Turku Oy.  Arkistoitu 12.4.2020. Viitattu 15.9.2019.
5. ↑  Elite Prospects - TPS U18 *eliteprospects.com*. Everysport Media Group AB. Viitattu 15.9.2019. (englanniksi)
6. ↑  TPS kiinnitti lupauksiaan *Jatkoaika.com*.  19.5.2015. Jatkoaika r.y. Viitattu 15.9.2019.
7. ↑  Pellinen, Leeni: Anttalainen elää unelmaansa Kanadassa *NHL.com/fi*.  3.12.2017. National Hockey League. Viitattu 15.9.2019.
8. ↑  Elite Prospects - TPS U20 *eliteprospects.com*. Everysport Media Group AB. Viitattu 15.9.2019. (englanniksi)
9. ↑  Neljä suomalaista varattiin CHL:n ulkomaalaisten varaustilaisuudessa *Jatkoaika.com*.  28.6.2017. Jatkoaika r.y. Viitattu 15.9.2019.
10. ↑  Canadiens rookie camp: Eight players returned to Junior *nhl.com/canadiens*.  11.9.2018. Montreal Canadiens. Viitattu 25.4.2023. (englanniksi)
11. ↑  Wildcats acquire Finnish defenseman from the Armada *moncton-wildcats.com*.  6.1.2019. Moncton Wildcats. Viitattu 15.9.2019. (englanniksi)
12. ↑  TPS:lle kaksi nuorta paluumuuttajaa – Pohjanoksa vahvistaa maalivahtiosastoa *Jatkoaika.com*.  18.4.2019. Jatkoaika r.y. Viitattu 15.9.2019.
13. ↑  TPS - Ässät, 14.9.2019 *liiga.fi*.  14.9.2019. Jääkiekon SM-liiga Oy. Viitattu 15.9.2019.
14. ↑  TPS - Ässät, 14.9.2019 *liiga.fi*.  14.9.2019. Jääkiekon SM-liiga Oy. Viitattu 15.9.2019.
15. ↑  Spengler Cup käyntiin Ufaa vastaan *hc.tps.fi*.  27.12.2019. HC TPS Turku Oy.  Arkistoitu 27.12.2019. Viitattu 27.12.2019.
16. ↑  Pajuniemi, Nurmi, Pärssinen, Viro sekä Anttalainen A-junnujen kokoonpanossa maanantaina *twitter.com*.  8.3.2020. HC TPS Turku Oy. Viitattu 25.4.2023.
17. ↑  TPS - Pelicans, 11.11.2020 *liiga.fi*.  11.11.2020. Jääkiekon SM-liiga Oy. Viitattu 26.11.2020.
18. ↑  Seppä, Lassi: Aleksi Anttalaiselle kuuden ottelun pelikielto päähän kohdistuneesta taklauksesta *Jatkoaika.com*.  1.2.2021. Jatkoaika r.y. Viitattu 24.6.2021.
19. ↑  Elite Prospects - TPS *eliteprospects.com*. Everysport Media Group AB. Viitattu 30.6.2021. (englanniksi)
20. ↑  Seppä, Lassi: TPS:n Anttalainen on päivitetyn arvion mukaan pahimmillaan puoli vuotta sivussa *Jatkoaika.com*.  20.10.2021. Jatkoaika r.y. Viitattu 4.6.2022.
21. ↑  Forsberg, Paavo: Voiko TPS tehdä historiallisen nousun SM-liigan finaaleissa? Päävalmentaja muistuttaa aiempien pelien tiukkuudesta *yle.fi*.  28.4.2022. Yleisradio Oy. Viitattu 4.6.2022.
22. ↑  Aleksi Anttalainen vahvistamaan SaiPan takalinjoja − "Hyvä näytön paikka ja hieno uusi mahdollisuus itselleni" *Jatkoaika.com*.  15.5.2023. Viitattu 16.5.2023.
23. ↑  Westerlund, Jenna: TUTO vahvistaa joukkuettaan – Anttalainen ja Suni Liigasta vuokrasopimuksilla Mestikseen *Jatkoaika*.  15.2.2024. Viitattu 15.2.2024.
24. ↑  Elite Prospects - Finland U18 *eliteprospects.com*. Everysport Media Group AB. Viitattu 15.9.2019. (englanniksi)
25. ↑  Nuoret Leijonat harjoitteli Victoriassa - Puolustuspareissa muutoksia *Jatkoaika.com*.  26.12.2018. Jatkoaika r.y. Viitattu 15.9.2019.
26. ↑  Tero Anttalainen *Elite Prospects*. Everysport Media Group AB.  (englanniksi)
27. ↑  Vähämäki, Hannu: TPS-puolustaja Aleksi Anttalainen ajokiellossa rattijuopumusepäilyn seurauksena *yle.fi*.  17.12.2020. Yleisradio Oy. Viitattu 24.6.2021.

SaiPa – SM-liiga
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
50 Rikkilä |
51 Kalapudas |
55 Trejbal |
56 Kilpeläinen |
57 Hokkanen |
62 Tauslahti |
70 Naukkarinen |
71 Siikonen (**C**) |
72 Virtanen |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel |
-- Hiltunen |
-- Tiihonen  

Valmentajat Hämäläinen – Immonen – Goldberg – Ore – Ropo – Kadera